钦定古今图书集成/明伦汇编/闺媛典/第079卷 > 马一变妻张氏〈黄氏附〉
## 钦定古今图书集成/明伦汇编/闺媛典/第079卷 > 马一变妻张氏〈黄氏附〉

按《南阳府志》：“张氏，马一变妻。崇祯九年，流贼乱，氏夫
妇被掳绐。贼曰：‘释吾夫，吾即从汝’。贼信之，氏度夫去
远，乃托造饭，入厨中，举火自焚死，时年二十五，子未
周岁。贼怜之，于草中搜出老妇，与之金，将氏子交与
抚养而去。同邑诸生马鸣远妻黄氏，寇至，会将产，不
能去，端坐中庭。寇入牵其手，黄大骂曰：‘吾头可断，手
不可执’。”遂遇害。